Document ID: 31997D0533

Päätös N:o 164,
tehty 27 päivänä marraskuuta 1996,
neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 101 ja E 102) (ETA:n kannalta merkityksellinen teksti) (97/533/EY)
EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka
ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,
ottaa huomioon 21 päivänä maaliskuuta 1972 sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 (2) 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,
sekä katsoo, että
kyseiset mallilomakkeet olisi mukautettava päätöksen N:o 162 huomioonottamiseksi,
kyseiset mallilomakkeet olisi mukautettava käytettäviksi Itävallan, Suomen ja Ruotsin liittymisen myötä laajentuneessa yhteisössä,
Euroopan talousalueesta 2 päivänä toukokuuta 1992 tehdyn sopimuksen, sellaisena kuin se on muutettuna 17 päivänä maaliskuuta 1993 tehdyllä pöytäkirjalla, liitteessä VI pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella,
ETA:n sekakomitean päätöksellä asetusten (ETY) N:o 1408/71 ja (ETY) N:o 574/72 soveltamisessa tarvittavat mallilomakkeet mukautetaan ja otetaan käyttöön Euroopan talousalueella,
käytännön syistä olisi samanlaisia lomakkeita käytettävä sekä yhteisössä että Euroopan talousalueella, ja
lomakkeiden laatimisessa käytettävä kieli on päätetty hallintotoimikunnan antamassa suosituksessa N:o 15,
ON PÄÄTTÄNYT SEURAAVAA:
1. Korvataan 17 päivänä lokakuuta 1985 tehdyssä päätöksessä N:o 130 painetut mallilomakkeet E 101 ja E 102 liitteenä olevilla malleilla.
2. Jäsenvaltioiden toimivaltaisten viranomaisten on saatettava asianomaisten henkilöiden (etuuteen oikeutetut, laitokset, työnantajat jne.) saataville liitteenä olevien mallien mukaiset lomakkeet.
3. Kaikkien lomakkeiden on oltava saatavilla yhteisön virallisilla kielillä ja niiden on oltava siten laadittuja, että eri toisinnot vastaavat toisiaan täydellisesti, jotta jokaisen henkilön tai elimen, jolle lomake on osoitettu (etuuteen oikeutettu, laitos, työnantaja jne.), on mahdollista saada painettu lomake omalla kielellään.
4. Tätä päätöstä, joka korvaa päätöksen N:o 130, sovelletaan sen kuukauden ensimmäisestä päivästä, joka seuraa päätöksen julkaisemista Euroopan yhteisöjen virallisessa lehdessä.
Denis CROWLEY
Hallintotoimikunnan puheenjohtaja
KAAVION ALKU
KAAVION LOOPU
KAAVION ALKU
KAAVION LOOPU

Labels: 12
9
0